Tajna knjiga Katara
<s></s>

<s>P i t a nj a       I v a n o v a</s>

<s>Inkvizicijska istraga</s>

<s>Prijevod Tomislava Dretara</s>

<s>Bečka varijanta  
«V» Kratica kojom je označen izvor prevedenog teksta koji se nalazi u Nacionalnoj biblioteci u Beču (Vienne), ms (manuscript=rukopis). lat. 1137, ff.</s><s>158v-160.</s>

<s>V</s>

<s>U ime Oca i Sina i Duha Svetoga.</s><s>Amen.</s><s>Propitivanje Ivanovo, koji bi apostol i evangjelist, na Posljednjoj večeri kraljevstva nebeskog glede ustrojstva svijeta i glede Princa i Adama.</s><s>Ja, Ivan, sudrug u patnji, da bio, također, bio sudrug u Kraljevstvu Božjem, koji, počivajući na grudima Gospodina Isusa Krista tijekom Tajne večere, rekoh: «Gospodine, tko će te odati?» A Gospodin mi reče: «Onaj koji će uroniti ruku u pliticu i u kojeg će Sotona ući, taj je onaj koji će me izručiti.»
A ja rekoh: «Gospodine, prije nego što će pasti, Sotona, u kojoj se slavi nalazio kod Oca?»</s>

<s>V</s>

<s>A on reče: «Između nebeskih sila i pri prijestolju Oca nevidljivog on bijaše nadstojnik svih stvari.</s><s>I sjeđaše uz Oca mojega.</s><s>I bi Sotona nadstojnikom sila nebeskih i inih koje pripadahu Ocu.</s><s>I on silažaše od neba pa sve do pakla i uspinjaše se natrag sve do prijestolja Oca nevidljivog, i nadgledaše sve te slave koje se nalaziše iznad svih nebesa.</s><s>I on skova plan uzdići svoje prijestolje iznad oblaka, htijući biti sličnim Svevišnjemu.</s><s>I kad je sišao u zrak, on nađe anđela koji je sjedio iznad zraka i reče mu: «Otvori mi zračna vrata!</s><s>I onaj mu ih otvori.»</s>

<s>V</s>

<s>Silazeći, on nadje angjela koji je zadržavao vode i reče mu: Otvori mi vrata vodena.</s><s>I on mu ih otvori.</s><s>I silazeći, oni nadju svu zemlju prekrivenu vodama,i, hodeći odozdo,on nadje dvije ribe opružene ispod voda, i one bijahu povezane jedna uz drugu da bi pridržavale zemlju prema zapovijedi Oca nevidljivog.</s><s>I sidje niže, i nadje velike oblake koji zadržavahu vodu morsku.</s><s>I on sidje još niže i nadje svoj pakao gdje je gehena vatrena.</s><s>Dalje ne mogaše silaziti zbog plamena koji je pržio.</s>

<s>V</s>

<s>Tad Sotona pridje straga pun pakosti I uspne se sve do angjela koji upravljaě zrakom i do anđela koji upravljaše zrakom i do onog koji upravljaše vodama, i on im reče: Sve ovo pripada meni, ako me poslušate uzdići ću svoj tron iznad oblaka i bit ću nalik Svevišnjem.</s><s>I ja ću uzdići vode iznad svoda nebeskog i prikupit ću druge vode morske  i po tome neće viće biti voda na površini zemlje.</s><s>I ja ću vladati s vama u vijeke vjekova.</s><s>I on to reče anđelima i uspne se prema nebesima sve do trećeg neba, gurajući u pobunu anđele Oca nevidljivog, govoreći svakom od njih:</s>

<s>V</s>

<s>Koliko duguješ ti Gospodu svojem?</s><s>A prvi odgovori: Stotinu vrěva ulja.</s><s>A on mu reče: Uzmi svoju priznanicu pa sjedi i pi'i pedeset.</s><s>I reče drugima: A ti, koliko ti duguješ svom gospodar?</s><s>A on odgovori: Stotinu mjerica žita.</s><s>I ovaj mu reče: Uzmi svoju priznanicu, sjedi i piši osamdeset.</s><s>I popeše se na druga nebesa držeći iste govore, i uspne se do petog neba, zavodeći anđele Oca nevidljivog.</s><s>I glas Očev izidje iz trona, govoreći: Što radiš ti prokletniče? ti koji podbunjuješ anđele Očeve?</s><s>Tvorče grijeha,učini brzo to što si smislio!</s>

<s>Karkasonska varijanta</s>

<s>«D» Kratica kojom je označen izvor prevedenog teksta koji se nalazi  u  Općinskoj biblioteci u gradu Dôle (oblast grada Carcassonea, ms (manuscript-rukopis). lat. 109, ff.</s><s>44-46.</s>

<s>D</s>

<s>Ovdje počinje heretička tajna.</s><s>Ja, Ivan, vaš brat i sudrug u patnji da bi, također, bio sudrugom u kraljevstvu nebeskom, dok sam počivao na grudima našeg Gospodina Isusa Krista, rekoh: «Gospodine, tko je taj koji će te izručiti?» A on odgovori: «To je onaj koji uranja ruku sa mnom u pliticu.</s><s>Tad ulazi Sotona u njega i traži mu da me isporuči.»
A ja rekoh: «Gospodine, prije no što je Sotona bio posrnuo, u kojoj je slavi kod tvog Oca bio?»</s>

<s>D</s>

<s>A on meni reče: «On bijaše u jednoj takvoj slavi da bijaše nadstojnikom svim silama nebeskim.</s><s>A ja, ja sjeđah uz Oca svojega.</s><s>Sotona bijaše nadstojnikom svim stvarima koje nasljedovaše ocu.</s><s>I on silažaše s nebesa sve do pakla i uspinjaše se nanovo sve do prijestolja Oca nevidljivog, i on nadziraše slavu koja se nalažaše u svim nebesima.</s><s>I on zače plan uzdići prijestolje svoje iznad oblaka nebeskih i htijaše biti nalik Svevišnjemu.</s><s>A kad siđe u zrak, reče anđelu zraka: «Otvori mi vrata zraka.» I onaj mu otvori vrata zračna.</s>

<s>D</s>

<s>I nastavljajući svoje silaženje, on nadje anđela koji zadržavaše vode i reču mu: Otvori mi vrata vodena.</s><s>I ovaj˙mu ih otvori.</s><s>I prolazeći dalje, on nadje svu površinu zemlje pokrivenu vodama, i prolazeći ispod zemlje, on nađe dvije ribe opružene na vodama, a one bijahu kao dva bika upregnuta za oranje:po zapovijedi Oca nevidljivog, oni podržavaće svu zemlju, od Zapada do Istoka.</s><s>I kad bi sišao, on nadje velike oblake koji zadržavahu vodu morsku.</s><s>I kad bi sišao još niže, on nađe svoj "Ossop" koji je vrsta vatre.</s><s>I dalje on ne mogaše silaziti još niže zbog plamena vatre žežene.</s>

<s>D</s>

<s>I Sotona se vrati straga i ispuni se zlobom, i doseže anđela zraka i onog koji upravljaše vodama i reče im: Sve te stvari meni pripadaju; ako me poslušate, ja ću uzdići svoj tron iznad oblaka i bit ću sličan Svevišnjem.</s><s>I, uzdižući vode iznad gornjeg nebeskog svoda, prikupit ću druge morske vode, i poslije toga nece više biti voda na površini čitave zemlje.</s><s>I ja ću vladati s vama u vijeke vjekova.</s><s>I govoreći to anđelima, on se uspe k drugim anđelima sve do petog neba, i reče tako svakom od njih:</s>

<s>D</s>

<s>Koliko duguješ ti svojem gospodaru?</s><s>On reče: Stotinu mjera žita.</s><s>A on mu reče: Uzmi pero i tintu i napiši šezdeset.</s><s>I on reče drugima' A ti, koliko ti duguješ svojem gospodaru?</s><s>On odgovori: Stotinu vrčeva ulja.</s><s>A on mu reče: sjedi i piši,pedeset.</s><s>I, uspinjući se u sva nebesa, on govoriše tako,zavodeći anđele Oca nevidljivog sve do petog neba.</s><s>I glas Očev iziđe iz trona, govoreći: Što radiš ti, otpadniče, ti koji zavodiš anđele Očeve?</s><s>Tvorče grijeha, učini brzo to što si smislio.</s>

<s>Skenirani nastavak:</s>

<s>hr:Propitivanje Ivanovo</s>

